Raštai (Kretinga)

Raštai – buvęs kaimas Kretingos rajono savivaldybės rytinėje dalyje, 6 km į rytus nuo Kartenos, prie kelio .

 Etimologija 

Vietovardžio kilmė nežinoma. Kartenos bažnyčios metrikų knygose gyvenvietės pavadinimas rašomas: Gaudučiai-Rasčiai, Raštai, Resčias.Julius Kanarskas. Raštai. Kaimavietė, kurios padangę raižo sklandytuvai. – Pajūrio naujienos. – 2025 m. vasario 28 d. Vietos tarme vietovė vadinta .

 Geografija 
Kaimavietė plyti lygumoje, Gaudučių rytinėje dalyje. Pietuose ribojasi su Kupšiais, pietryčiuose – su Mamiais, rytuose – su Daiginio mišku, skiriančiu nuo Baltmiškių. Šiauriniu pakraščiu praeina Europos tinklo magistralė  (magistralinis kelias ), skiriantis nuo Dauginčių. Centrinę dalį kerta rajoninis kelias Kuliai–Šiemuliai–Gaudučiai (3213). Pietiniu pakraščiu teka Rupšupis. Rytinėje žemių dalyje veikia Kartenos sportinės aviacijos aerodromas.

 Istorija 

Nuo XVI a. kaimavietės teritorijoje plytėjo Gaudučių kaimo, nuo XIX a. 10 deš. – Gaudučių palivarko ganyklos. Vykdant Lietuvos žemės reformą, ganyklų žemė 1922–1927 m. buvo nusavinta,Kartenos vls. Kartenos dv. Dvaro su Martinaičių, Dauginčių, Pecelių ir Gaudučių k. bendrų ganyklų likvidavimo planas (1:5000). – 1928 m. – Lietuvos centrinis valstybės archyvas. – F. 1250, ap. 4/5. – B. 164 išskirstyta vienkiemiaisKartenos valsčiaus Gaudučių dvaro skirstymo vienkiemiais byla. – 1923–1940 m. – Lietuvos centrinis valstybės archyvas. – F. 1350, ap. 1. – B. 74 ir išdalinta bežemiams Gaudučių ir Kartenos dvarų kumečiams.

Iš pradžių naujoji gyvenvietė drauge su dvaro sodyba vadinta Gaudučiais II, o nuo 1927 m. – Raštais.Vyriausybės žinios. – 1927 m. – Nr. 254. – P. 6. Kaime įsikūrė 12–15 šeimų, valdžiusių po 6–10 ha žemės. Tarp naujakurių buvo Dauginčiai, Gaigalai, Gečai, Geležiniai, Jonauskai, Kubiliai, Kumpiai, Maciuliai, Račiukaičiai, Rojai, Skinkiai ir kt.Bronė Butkuvienė. Raštų kaimas. – Kartena. 25-oji serijos „Lietuvos valsčiai“ monografija. – Vilnius, 2012. – P. 500Kartenos RKB santuokos metrikų knyga. – 1922–1940 m. – Lietuvos valstybės istorijos archyvas. – F. 1513, ap. 1. – B. 11. – L. 117v, eil. Nr. 15. – L. 182v, eil. Nr. 3. – L. 199v, eil. Nr. 13. – L. 207v, eil. Nr. 45Kartenos RKB mirties metrikų knyga. – 1935–1940 m. – Lietuvos valstybės istorijos archyvas. – F. 1513, ap. 1. – B. 11. – L. 15, eil. Nr. 105 Kaime taip pat gyveno Gaudučių pavyzdinio kultūrinio ūkio valdytojas Stanislovas Derbutas.

1940 m. rudenį Raudonoji armija rytinėje kaimo dalyje ėmėsi statyti karinį aerodromą. Čia gyvenę valstiečiai buvo iškelti į Dauginčius ir Gintarus, o jų sodybos nugriautos. Tačiau prasidėjus 1941 m. karui, aerodromas liko nepastatytas.

Prasidėjus masinei žemės ūkio kolektyvizacijai, Gaudučių dvare veikusio tarybinio ūkio skyriaus bazėje 1949 m. buvo įkurtas „Tarybinės žemės“ kolūkis, į kurį buvo verčiami stoti aplinkinių Gaudučių, Dauginčių ir Raštų gyventojai. Raštuose 1949–1950 m. asmeniniuose 4,11–9,42 ha ūkiuose dar šeimininkavo 5–6 valstiečiai (Marija Gaigalienė, jos ūkį perėmęs Stepas Almonas, Apolonija-Paulina Vaičienė, Vladas Geležinis, Stasė Gaudutienė, Magdalena Vasiliauskienė, Marija Gečienė).Kartenos valsčiaus likusio laisvo valstybinio žemės fondo vardinis sąrašas. – 1949 m. – Lietuvos centrinis valstybės archyvas. – F. 95, ap. 1. – B. 7. – L. 2, 2v, 8Kartenos valsčiaus valstybinio žemės fondo vardinis sąrašas. – 1950 m. – Lietuvos centrinis valstybės archyvas. – F. 95, ap. 1. – B. 8. – L. 17

Nebaigto statyti apie 65 ha ploto aerodromo teritorijoje pokariu plytėjo kemsynais apaugęs išraustas laukas, kurį kolūkis naudojo ganykloms, o dalį pavertė dirbamais laukais. Arčiau kelio į Kulius, XX a. 7 deš. ėmė leistis ir kilti kukurūzininkais vadinami lengvieji dvisparniai lėktuvai, barstę kolūkių laukuose trąšas. 1969 m. iš Palangos čia persikėlė Klaipėdos aviacijos techninio sporto klubo sklandytojai, įsirengę sklandymo aerodromą su angaru sklandytuvams.

Prasidėjus kolūkio dirbamų laukų plėtrai ir vienkiemių naikinimui, 1976–1978 m. iš Raštų išsikėlė paskutiniai gyventojai. 1984 m. lapkričio 28 d. Lietuvos SSR Aukščiausiosios Tarybos Prezidiumo nutarimu Nr. X-4411 Raštų kaimas buvo panaikintas ir išbrauktas iš Kretingos rajono Kartenos apylinkės gyvenviečių sąrašo.Kaimo gyvenamosios vietovės (1989 metų Visuotinio gyventojų surašymo duomenys). Vilnius, 1993. – P. 242. Kaimo teritorija priklausė Žemaitės (Kartenos) kolūkiui, po Lietuvos nepriklausomybės atkūrimo – Dauginčių kaimui, o tikslinant gyvenviečių ribas 2016 m. grąžinta Gaudučių kaimui. Kaimavietėje liko tiktai Klaipėdos aviacijos techninio sporto klubas su sportinės aviacijos aerodromu, 2020 m. pasivadinęs Kartenos sklandymo klubu.Kartenos aerodromas. Istorija. – Kartenos aerodromo internetinė svetainė (žr. 2025-11-07)

 Gyventojai 

 Žymūs žmonės 
Gimė
 Vytautas Gaigalas – rašytojas, išeivijos lietuvių visuomenės veikėjas, Antrojo pasaulinio karo metu pasitraukęs į JAV.
Gyveno
 Stanislovas Derbutas (Darbutas) – pulkininkas, Rusijos imperijos ir Lietuvos kariuomenių karininkas, Vidaus reikalų ministerijos tarnautojas, Kretingos apskrities viršininkas, apskrities tarybos ir valdybos narys, Gaudučių pavyzdinio kultūrinio ūkio valdytojas.

 Šaltiniai 

 Nuorodos 

 Raštai. Kaimavietė, kurios padangę raižo sklandytuvai. – Pajūrio naujienos. – 2025 m. vasario 28 d.
 Kartenos aerodromas tapo Savivaldybės nuosavybe. – Pajūrio naujienos. – 2021 m. rugpjūčio 31 d.
 Kartenos sportinės aviacijos aerodromas. – aplankykkretinga.lt
 Kartenos aerodromas. – aviakartena.lt

Kategorija:Panaikintos Kretingos rajono savivaldybės gyvenvietės